दिल्ली जूनियर और सब जूनियर कबड्डी 31 अगस्त से
Wednesday, Nov 21 2018 | Time 01:22 Hrs(IST)
खेलPosted at: Aug 30 2018 6:16PM Share
नयी दिल्ली, 30 अगस्त (वार्ता) दिल्ली जूनियर और सब जूनियर स्टेट कबड्डी चैंपियनशिप बालक एवं बालिका का आयोजन 31 अगस्त से 2 सितम्बर तक यहां किया जाएगा।
दिल्ली राज्य कबड्डी संघ के सचिव निरंजन सिंह ने यह जानकारी देते हुये बताया कि इस चैंपियनशिप का आयोजन तंवर स्पोर्ट्स क्लब द्वारा गुरू लेखराज अखाड़ा में किया जा रहा है। इसमें बालक और बालिका दोनों वर्गों के मुकाबले होंगे।
निरंजन ने बताया कि सब जूनियर बालक एवं बालिका वर्ग में 55 किग्रा और अायु 16 वर्ष होगी जबकि जूनियर बालक वर्ग में वजन 70 किग्रा और आयु 20 वर्ष होगी। बालिका वर्ग में वजन 65 किग्रा और आयु 20 साल होगी।